Koordinate: 49° 50' 0" SG Š 18° 17' 0" IGD
  
Koordinate: 49° 12′ SG Š, 16° 36′ IGD


**Ostrava** (češ. *Ostrava*, nem. *Ostrau*, polj. *Ostrawa*) je treći po veličini grad u Češkoj Republici. Ostrava je najvažniji grad češkog dela istorijske pokrajine Moravske i sedište upravne jedinice Moravsko-Šleski kraj, gde čini zaseban gradski okrug Ostrava-grad.

Ostrava je poznata kao "čelično srce češke države" zahvaljuući svojoj okrenutosti rudarstvu, uglju i teškoj industriji.

Prirodni uslovi
---------------

Masarikov trg
Ulica u središtu grada
Ostrava se nalazi u severoistočnom delu Češke Republike, nedaleko od granice sa Poljskom (10 km). Od prestonice Praga grad je udaljen 350 km istočno, dok je od bližeg Krakova grad udaljen 150 km zapadno.

**Reljef**: Ostrava se nalazi u istočnom delu Češke Republike, blizu tromeđe sa Poljskom i Slovačkom, na mestu gde se reke Opava, Ostravica i Lučina ulivaju u Odru. Grad leži na istorijskoj granici Moravske i Šleske. U blizini se nalaze planine Beskidi.

**Klima**: Klima oblasti Ostrave je umereno kontinentalna.

**Vode**: Grad Ostrava je smeštena na mestu gde se gde se reke Opava, Ostravica i Lučina ulivaju u Odru.

Istorija
--------

Grad je osnovan 1267. g. Do otkrića bogatih rezervi uglja 1763. g. Ostrava je bila gradić bez mnogo značaja. Posle toga, Ostrava se razvija u važno središte teške industrije zasnovane na uglju i čeliku. Zbog svoje industrijke važnosti, grad je bio dosta bombardovan u toku Drugog svetskog rata. Nacisti su pobili brojno jevrejsko stanovništvo Ostrave. Posle rata mesni Nemci su proterani u maticu, pa je nacionalna struktura stanovništva bila temeljno promenjena.

Eksploatacija uglja je okončana 1994. g. što je dovelo do urušavanja mesne privrede i propadanja grada u odnosu na druge veće gradove u državi.

Stanovništvo
------------

Ostrava danas ima oko 320-330 hiljada stanivnika, a poslednje dve decenije broj stanovnika opada. Šire gradsko područje je brojno (preko 1,1 milion stanovnika) i obuhvata nekoliko većih gradova u oblasti češke Šleske (Karvina, Haviržov, Fridek-Mistek), pa je ovo druga po značaju urbana celina u državi.

Gradska privreda
----------------

Eksploatacija uglja je okončana 1994. g. i grad od tada traži načine da se preusmeri na druge grane privrede, iako je čeličana i dalje značajna. Ovo je doprinelo poboljšanju ekološkog stanja u Ostravi.

U Ostravi postoje četiri pozorišta i dva univerziteta. U blizini grada je međunarodni aerodrom.

Poznate ličnosti
----------------

* Ivan Lendl (1960), bivši češki teniser, osvajač 8 grend-slem turnira

Rođeni u blizini Ostrave:

* Sigmund Frojd (1856-1939), austrijski neurolog i psiholog
* Leoš Janaček (1854-1928), češki kompozitor
* Johan Gregor Mendel (1822-1884), prirodnjak i genetičar
* Emil Zatopek (1922-2000), češki atletičar, dugoprugaš, četvorostruki olimpijski pobednik

Slike poznatih gradskih građevina
---------------------------------

* Katedrala Hrista SpasiteljaKatedrala Hrista Spasitelja
* Gradska teška industrijaGradska teška industrija
* Gradsko pozorišteGradsko pozorište
* Tehnički univerzitet u OstraviTehnički univerzitet u Ostravi

Eksterni linkovi
----------------

***Ostrava*** na Wikimedijinoj ostavi

* www.ostrava-city.cz Zvanična stranica grada Ostrave
* www.eostrava.cz Informativni server Ostrave
* www.ostravskestranky.cz Preduzeća u Ostravi Arhivirano 2021-04-15 na Wayback Machine-u
* www.ostravskenoviny.cz Lokalne novine

| * p
* r
* u
Gradovi u Češkoj Republici |
| --- |
| Više od milion stanovnika | **Prag** †† |
| Između 100 hilj. i milion stanovnika | **Brno** †  • **Ostrava** †  • **Plzenj** †  • **Liberec** †  • **Olomouc** † |
| Između 50 i 100 hilj. stanovnika | **Usti na Labi** †  • **Češke Budjejovice** †  • **Hradec Kralove** †  • **Pardubice** †  • **Haviržov**  • **Zlin** †  • **Kladno**  • **Most**  • **Karvina**  • **Fridek-Mistek**  • **Opava**  • **Dječin**  • **Teplice**  • **Karlove Vari** †  • **Jihlava** † |
| Između 30 i 50 hilj. stanovnika | **Homutov**  • **Prerov**  • **Mlada Boleslav**  • **Prostjejov**  • **Jablonec na Nisi**  • **Trebič**  • **Češka Lipa**  • **Trinec**  • **Tabor**  • **Heb**  • **Znojmo**  • **Pribram**  • **Orlova**  • **Trutnov**  • **Kolin** |
| †† Glavni grad države, † Sedišta čeških krajeva |